
DISCEPTATIO  PHYSIOLOGICA 


INAUGURALIS, 

QUAEDAM 


CALORE  ANIMALI 


COMPLECTENS. 


Cum  multae  res  in  philosophia  nequaquam 
satis  adhuc  explicatae  sunt,  tum  perdifficilis 
et  perobscura  oritur  quaestio,  de  calore  ani- 
mali ; de  quA  tam  variae  sunt  doctissimorum 
hominum,  tamque  discrepantes  sententiae, 
ut  exitum,  lectori  qui  tandem  satisfaciat,  vix 
promitto. 

Sin  autem  quis  fortasse  requirat,  quae 
causa  me  impulerit  in  hanc  quaestionem  ope- 
lam  meam  conferre,  nihil  est,  ut  credo,  quod 
expedire  tam  facile  possum  : cum  enim  legi% 

bus  hujus  almae  Academiae  statutum  est, 
competitores  pro  summis  in  medicina  hono- 
ribus ac  privilegiis,  specimen  inaugurale, 
quale  quale  sit,  in  medium  proferre  ; cum 
praeterea  vastus  patuit  campns,  diu  haesita- 
bam, quid  de  eo  pro  argumento  disceptatio- 
nis meae  seligerem  ; tandem  statui  de  calore 
animali  disserere,  omnia  quae  mihi  notatu 
digna  videntur,  ex  scriptis  aliorum  hauriendi, 
potius  quam  aliquid  novi  addendi  spe  ad- 
ductus. 


Omnibus  animalibus  temperies  est,  ele- 
mento quod  habitant  superior  j cum  vero 
temperies  eorum  inaequalis  sit,  sequitur  ut 
in  perfecta  sive  sanguinis  calidioris,  et  in 
imperfecta  sive  sanguinis  frigidioris,  dividi 
possint. 

Ex  observationibus  accuratissimis  cal- 
lemus genus  humanum  calere  ad  gradum 
circiter  nonagesimum  octavum  thermometri 
Farenheiteani  : temperies  autem  paululum 
variat  in  variis  corporis  partibus,  ut  docent 
experimenta  cl.  virorum  Johannis  Hunter  et 
Johannis  Davy. 

Temperies  Mammalium  major  est,  ten- 
dens nempe  a gradibus  centum  ad  centum 
et  tres:* * * §  Animalia  huic  classi  subjecta, 
quae  in  aqua  plerumque  degunt,  aeque  ac 
Cetacea,  temperiem  iis  jam  memoratis  aequa- 
lem habent,  t 

Omnibus  hisce  animalibus  est  pulmonum 
similis  contextura,  et  circuitus  sanguinis  du- 
plex ; nec  potest  eorum  respiratio  intercludi, 
vel  per  brevissimum  tempus,  sine  vitae  dis- 
crimine. t 

Aves,  quorum  pulmones  iis  aliorum  ani- 
malium pro  rata  parte  multo  majores  sunt, 
temperiem  etiam  majorem  habent,  a gradi- 
bus centum  et  tres  ad  centum  et  septem, 
Doctore  Martine  auctore,  § qui  in  uno  ex- 
emplo temperiem  gallinae  ova  incubantis  ad 
gradum  circiter  centesimum  octavum  augeri 
eomperit. 

Amphibia,  quae  arbitrario  utuntur  pul- 
mone, et  quibus  est  cor  simplex  et  arteria 


* Martine  on  Thermometers,  p.  145. 

f Id.  p.  146. 

t Gregorys  Conspectus,  cap.  xvii.  sect.  570. 

§ Martine,  libro  citato,  p.  147. 

pulmonalis  ab  aorta  derivata,  gradus  qua- 
tuor  vel  quinque  supra  elementum  quod  ha- 
bitant, calent.  * * * § 

Pisces,  qui  branchias  agitant,  temperiem 
gradibus  duobus  vel  tribus  majorem  aqua  in 
quA,  degunt,  habent : hic  notandum  est  calo- 
rem piscium  sanguinis  rubri  temperiem  alio- 
rum non  superare,  t 

Vermes  et  insecta,  quae  per  spiracula  in 
cute  spirant,  vix  unum  gradum  supra  elemen- 
tum quod  habitant,  calent,  t 

Multorum  quoque  fortasse  omnium  ani- 
malium sanguinis  frigidioris,  calor  plurimum 
variat  secundum  calorem  aeris  sive  aquae  in 
qua  ipsa  vivunt,  ut  experimenta  haud  pauca 
a Johanne  Hunter  instituta  demonstrant.  § 
Insecta  vero  quaedam  spirantia,  ea  sal- 
tem quae  largam  aeris  copiam  cito  corrum- 
punt, centum  circiter  gradus  calere  viden- 
tur j de  apibus  praesertim  hoc  verum  est ; 
harum  singularum  calor  vix  explorandus ; 


* Eliis  Ist  Enquiry,  p.  218. 

f Martine  on  Thermometers,  p.  141. 

:j;  Eliis,  libro  citato,  p.  215. 

§ Gregory’s  Conspectus,  sect,  569. 

examinis  vero  calor  humani  corporis  calore 
vix  minor  est,* 

Plantarum  temperies  etiam  calore  aeris 
circumfusi  major  esse  videtur:  compertum 
est  enim  nivem  cespite  citius  quam  sabulo 
substrato  liquescere,  eodem  modo  si  forte 
vivis  potius  quam  mortuis  arborum  ramis  in- 
cumbat, t 

Patet  ex  his  jam  relatis,  omnia  animalia 
temperiem  elemento  quod  habitant  superio- 
rem habere  j necesse  est  itaque  nt  facultatem 
calorem  generandi  habeant  ad  temperiem 
suam  aequalem  sustinendam  ; sequitur  etiam 
ut  quo  major  temperies  animalis  sit,  eo  plus 
caloris  ab  eo  generatur. 

Ad  originem  caloris  animalis  exponendam 
hypotheses  innumerae  variis  temporibus  in 
medium  prolatae  fuerunt ; ex  his  autem  mul- 
tae nunc  merito  rejiciuntur,  quas  vix  ac  ne 
vix  quidem  refutare  necesse  est ; converten- 
dum est  ergo  ad  alias,  quae  argumentis  vali- 
dioribus sustineri  videantur. 

Mayow,  sagax  iste  arcanorum  naturae  scru- 

* Gregory’s  Conspectus,  sect.  571. 
t Blagden,  Phil.  Transactions,  1775. 

tator,  primus  fuit,  qui  hypothesin  de  hac  re 
probabilem  dare  molitus  est : concludebat 
ille,  ex  experimentis  quae  de  aere  anno 
MDCLxxvi  instituit,  non  solum  mutationem  co- 
loris, quam  sanguis  in  pulmonibus  subit,  sed 
etiam  calorem  animalem  oriri  ex  principio 
quodam  volatili,  quod  sanguis  inter  respiran- 
dum ab  aere  atmospherico  resorbet  : hoc 
principium  etiam  in  sale  nitro  detexit,  atque 
igitur  spiritum  nitro-aereum  nominavit.  * 
Ejus  opinio,  quanquam  haud  paucis  philoso- 
phis sui  secui  i accepta,  brevi  tempore  in  ne- 
glectum decidit : exquisita  autem  hujus  aevi 
Chemia  hoc  principium  demonstravit  esse 
oxygenium,  et  nunc  claro  Mayow  laus  meri- 
tis suis  debita  ab  omnibus  conceditur. 

Celebei^rimus  noster  Black ; cum  calorem 
in  corporibus  latere,  et  mutationem  quam 
aer  subit  inter  respirandum  et  cremandum 
eandem  esse  demonstaverat,  haud  ignarus 
etiam  animalia  quae  spiritum  trahunt,  tem- 
periem aliis  majorem  habere,  et  quo  plus 
alh'is  qqem  dato  tempore  vitiant  eo  majorem 
esse  temperiem  eorum  ; calorem  animalium 


* Tractatus  quinque,  pp.  135,  151,  301,  &c. 

ex  respiratione  pendere  recentius  argumentis 
verisimilibus  docere  conatus  est. 

Autumabat  ille  portionem  caloris  laten- 
tis aeris,  in  pulmonibus  manifestam  fieri, 
propter  mutationem  quam  inter  respirandum 
aer  subit  ; hunc  calorem  resorberi  a san- 
guine, atque  in  suo  cursu  secum  vehi  per 
totum  corpus,  et  hoc  modo  temperiem  gene- 
ralem corporis  aequalem  reddi. 

Haec  hypothesis  certe  perpulchra  est,  et 
ingenium  redolet  j sin  autem  sic  se  res  ha- 
beat, necesse  est  ut  temperies  pulmonum 
aliis  corporis  partibus  superior  sit,  et  quo 

s 

magis  partes  a pulmonibus  distent  eo  minus 
caleant  : ob  hanc  causam  haec  hypothesis 
ab  auctore  derelicta  fuit ; experimenta  au- 
tem Johannis  Davy  nuperrime  facta,  eam 
quam  maxime  vindicare  videntur. 

Antea  vero  quam  ratiocinari  incipiamus, 
oportet  nos  animum  intendere,  ne  in  vitio 
nostro  verteretur,  quod  effectus  memoravi- 
mus, dum  causas  eorum  negleximus,  ad  mu- 
tationes quas  inter  respirandum  aer.  et  san- 
guis subeunt. 

Sanguis  ab  omnibus  corporis  partibus  per 
venas  redux  ad  cor  dextrum,  purpurei  colo- 

ris  est : a ventriculo  dextro  in  arteriam  pul- 
monalem impellitur,  cujus  rami  per  utrum- 
que pulmonem  transeunt ; ibi  dilfuse  aeri 
subjicitur,  membrana  tenuissima  tantum- 
modo interpositi  : in  vasis  pulmonum  extre- 
mis coccineus  sive  arteriosus  fit,  et  ad  cor 
sinistrum  per  venas  reducitur,  e quo  in  aor- 
tam vi  haud  parva  impellitur,  cujus  rami  eum 
in  omnes  partes  corporis  digerunt : mutatio- 
nem denuo  subit  in  vasis  membrorum  extre- 
mis, fit  purpureus  sive  venosus  et  ad  cor 
dextrum  redit,  iterum  iterumque  dum  vita 
perstet  eundem  cursum  repetens. 

Inter  respirandum  aer  in  pulmones  tra- 
liitur  et  emittitur  : si  modo  spiritus  emissus  a- 
nalysi  subjiciatur  mutationem  etiam  subiisse 
reperitur,  vitam  enim  ac  flammam  pariter  ex- 
tinguit,  et  continet  multum  vaporis  aquosi.  Ex 
his  verisimile  est  mutationem  quam  sanguis 
subit  in  pulmonibus  ex  appulsu  aeris  pendere. 

Satis  superque  patet  ex  experimentis  cl. 
Black  gas  acidum  carbonicum  inter  respiran- 
dum formari ; quanquam  vero  experimenta 
haud  pauca  instituta  fuerunt  ad  mutationes 
veras  exponendas,  quas  aer  in  pulmonibus 
subit,  exitus  adeo  diversi  et  inter  se  valde 

discrepantes  provenerunt,  ut  nihil  certi  habui- 
mus usque  dum  Allen  et  Pepys  tentamina 
sua  accuratissima  in  medium  protulerunt. 

Hi  philosophi  invenerunt,  si  modo  car- 
bonium  et  oxygenium  inter  se  conjungantur 
ad  acidum  carbonicum  formandum,  volumen 
acidi  carbonici  quod  generatur  volumini 
oxygenii  quod  evanescit,  aequale  esse  : at- 
que igitur  si  oxygenium  quod  inspiratur,  in 
acido  carbonico  formando  omnino  consu- 
matur, necesse  est  ut  volumen  aeris  post  ex- 
pirationem  idem  sit  ut  antea ; quod  ab  expe- 
rimentis eorum  satis  comprobatum  fuit : nos 
etiam  certiores  fecerunt,  digitos  cubicos  vi^ 
ginti  sex  et  sex  decimas  partes  oxygenii 
sexagesimi  parte  horae  evanescere,  rebus  na- 
turaliter se  habentibus  j itaque  quantitatem 
eandem  acidi  carbonici,  quod  ad  volumen 
attinet,  eodem  tempore  formari.* 

Hic  obiter  notandum  sit,  Allen  et  Pepys 
invenisse  volumen  aeris  inspirati  paululum 
diminutionis  subire,  quod  ex  portione  oxy- 
genii a sanguine  resorpta  pendere  autumant : 
magis  tamen  rationi  consentaneum  est  id 


♦ Pbilosophical  Transactions,  1808. 

oriri  ex  statu  pidmonum  mutato^  periculo 
finito.* 

Quod  ad  quantitatem  vaporis  aquosi  e 
pulmonibus  exhalati,  Abernethyt  et  Mur- 
ray  t ex  suis  tentaminibus  affirmant  grana 
tria  in  parte  horae  sexagesima  emitti,  vel  in 
die  circiter  uncias  novem  in  hisce  nostris  re- 
gionibus : quantitas  vero  ejus  varia  est  j quia 
a quibusdam  rebus,  scilicet  calore  coeli,  im- 
petu sanguinis,  exercitatione  corporis,  et  si- 
milibus potissimum  pendet. 

Hae  igitur  sunt  mutationes  quas  aer  in- 
ter respirandum  subit,  et  ex  his  conversio 
sanguinis  arteriosi  in  venosum  omnino  pen- 
dere videtur. 

Ad  has  mutationes  exponendas  cl.  Craw- 
ford  hypothesin  sequentem  proposuit : in  cir- 
cuitu sanguinis  majori  sive  in  cursu  ejus  per 
totum  corpus,  praecipue  vero  in  vasis  extre- 
mis, sanguinem  arteriosum  carbonium  et  hy- 
drogenium  acquirere  j ex  quibus  in  venosum 
convertitur : in  circuitu  autem  minori  sive 


* Murray’s  Chemistry,  vol.  iv.  p.  534;. 
•j-  Physiological  Essays,  p.  141. 

X System  of  Chemistry,  vol.  iv.  p.  556. 

in  ejus  cursu  per  pulmones,  hydro-carboniuin 
(quia  ei  major  cum  oxygenio  affinitas  est, 
quam  cum  sanguine)  inter  respirandum  se 
copulare  cum  oxygenio  ; ex  quo  gas  acidum 
carbonicum  et  vapor  aquosus  originem  du- 
cunt : sanguis  interea  his  mutationibus  sub- 
jectus ad  cor  sinistrum  revertit,  iterum  ite- 
rumque  easdem  mutationes  subiens. 

Cl.  Lavoisier  hanc  hypothesin  non  dedig- 
natus est,  protulit  tamen  aliam  j nempe  oxy- 
genium  et  carbonium  inter  sese  conjungi  in 
cursu  sanguinis  per  totum  corpus  (oxygenio 
a sanguine  resorpto  in  pulmonibus),  ideoque 
gas  acidum  carbonicum  et  vaporem  aquosum 
inter  respirandum  emitti.* 

Hassenfratz  et  La  Grange  hypothesin  La- 
voisier stabilire  conati  sunt : affirmant  san- 
guinem venosum  oxygenio  subjectum  cocci- 
neum fieri ; paulo  post  autem  colorem  pur- 
pureum acquirere  : et  sanguinem  arteriosum 
in  vase  aere  vacuefacto  vel  alii  gasi  subjec- 
tum celeriter  nigrescere : ex  his  colligunt 
colorem  sanguinis  coccineum  ex  oxygenio 
resorpto  oriri:  contra  vero  colorem  purpu- 


* Mera.  Acad.  Sciences,  p.  191.  1777. 

reum  sanguinis  venosi  pendere  ex  conjunc- 
tione oxygenii  aeris  inspirati  intimd  cum  hy- 
drogenio  et  carbonio  sanguinis.* 

Secundum  hanc  hypothesin  oxygenium  in- 
ter respirandum  a sanguine  resorptum  solum- 
modo solute  tenetur,  gradatim  vero  cum  car- 
bonio se  copulat,  et  originem  praebet  gasi 
acido  carbonico  unde  sanguis  fit  venosus. 

Omnibus  his  hypothesibus  multa  objici 
possunt : hydro-carbonium  enim  sanguini 
impertiri  in  vasis  extremis,  ut  affirmat  Craw- 
ford,  vel  hoc  principium  in  sanguine  venoso 
contineri,  minime  constat : e contrario  oxy- 
genium a sanguine  resorberi  in  vasis  pulmo- 
num, vel  acidum  carbonicum  in  sanguine 
venoso  contineri,  argumentis  etiam  tenuissi- 
mis non  sustinetur. 

Cl.  Murray,  ut  opinor,  de  hac  re  perspi- 
cue scripsit ; ejus  itaque  argumenta  et  sen- 
tentiam quam  breviter  exponam  : ait  ille,  ma- 
teriam animalem  ab  aliis  substantiis  in  eo 
maxime  distingui ; quod  portionem  nitrogenii 
magnam,  carbonii  vero  parvam  possideat  : 
itaque  fas  est  ex  his  inferre,  ista  principia 


* Annales  de  Chemie,  vol.  ix.  p.  261. 

ex  quibus  materia  animalis  constat,  in  vasis 
'extremis  ubi  partes  solidae  et  fluidae  de- 
ponuntur, a sanguine  maxime  secerni : hinc 
carbonium,  quod  parcius  in  ea  materiA.  con- 
tinetur, in  sanguine  venoso  redundat. 

Verisimile  est  igitur  mutationem  sangui- 
nis  arteriosi  in  venosum  hoc  modo  effici : ni- 
trogenium  hydrogenium  et  alia  principia 
consumuntur  ad  res  novas  formandas ; et 
principia  sanguinis  proxima,  fortasse  crassa- 
mentum, carbonio  redundante  extant : san- 
guis venosus  carbonio  redundans  inter  respi- 
randum aeri  subjicitur  j carbonium  se  cum 
oxygenio  conjungit  ad  acidum  carbonicum 
formandum,  quod  expiratione  emittitur,  et 
sanguis  in  venosum  convertitur.  * 

Quod  ad  originem  vaporis  aquosi  attinet : 
cl.  Crawford  putat  eum  oriri  ex  copulatione 
oxygenii  aeris  cum  hydrogenio  sanguinis: 
haec  vero  sententia  nullis  argumentis  susti- 
neri pot  est,  et  experimenta  A lien  et  Pepys 
supra  relata  nos  certiores  faciunt,  oxyge- 
nium  in  acido  carbonico  formando  omnino 
consumi. 


♦ Murray’s  Chemistry,  vol.  iv.  p.  543. 

Haec  res  duobus  modis  exponenda  est : 
nempe  eam  vel  ex  evaporatione  muci,  quo 
oblinitur  facies  interna  bronchorum  et  vesi- 
cularum, quibus  est  temperies  ad  gradum 
circiter  nonagesimum  octavum  ; ‘vel  quod 
magis  verisimile  est,  ex  exhalatione  fluidi, 
quod  vasa  pulmonum  et  bronchorum  secer- 
nunt, pendere.* 

His  ita  praemissis  animum  intendamus 
ad  hypothesin  cl.  Crawford,  qui  autumat  ca- 
lorem animalium  ex  mutationibus,  quas  in- 
ter respirandum  aer  et 'sanguis  subeunt,  o- 
riri  : ille  multa  experimenta  ‘instituit  de 
natura  caloris  et  de  causa  caloris  animalis, 
ex  quibus  pro  compertis  habuit : 

Imprimis,  That  the  air  inspired  by  ani- 
mals  contains  more  absolute  heat  than  the 
air  expired.  > 

Hanc  propositionem  haud  paucis  experi- 
mentis de  quantitate  caloris  quam  gasa  prae- 
bent, (quae  tamen  incerta  esse  videntur) 
confirmare  studuit  j ex  quibus  conclusit 
calorem  specificum  oxygenii  esse  ad  calo- 


* Eliis  Ist  Enquiry,  p.  242.  ' ' 

rem  specificum  aquae  ut  4*7490  ad  1*0000, 
et  acidi  carbohici  ut  1*0454. 

Secundo,  That  the  blood  in  the  lungs  re- 
ceives  the  difFerence  of  heat*without  having 
its  temperature  increased,  because  the  capa- 
city  of  the  blood  is  increased  also,  in  conse- 
quence  of  the  changes  it  undergoes  in  respi- 
ration,  so  as  to  receive  the  additional  heat 
without  any  change  of  temperature. 

Ad  hanc  confirmandam  experimenta  in- 
stituit in  pondera  data  aquae  et  sanguinis^ 
arteriosi,  atque  etiam  aquae  et  sanguinis  ve- 
nosi ; ex  quibus  invenit  sanguinem  arterio- 
sum caeteris  paribus  plus  caloris  praebere  a- 
quae,  quam  sanguis  venosus  : capacitas  san- 
guinis arteriosi  in  ove  ad  calorem  accipien- 
dum fuit  ad  capacitatem  sanguinis  venosi  ut 
115  ad  100:  et  capacitas  sanguinis  arteriosi 
in  cane  ad  capacitatem  venosi  ut  114  ad  100. 

^ Tertio,  That  the  blood,  during  the  circu- 
lation  through  the  body,  gradually  changes 
its  capacity  from  a greater  to  a less,  giv- 
ing  out  heat  to  supply  the  waste  till  it  ar- 
rives  at  the  lungs,  when  it  parts  with  its  car- 
bon  and  receives  more  heat. 

Quarto,  That  the  expenditure  of  heat  in 

an  animal,  is  proportional  to  the  carbonic 
acid  produced  and  loss  of  oxygen,  and  is 
accurately,  or  nearly  the  same  as  would  be 
given  out  by  the  combustion  of  charcoal  in  a 
quantity  of  oxygen  gas,  sufficient  to  produce 
the  same  quantity  of  acid. 

Ut  stabiliret  hanc  propositionem  cl. 
Crawford  inclusit  murem  porcellum  in  vase 
uncias  centum  oxygenii  continente,  et  in- 
venit si  modo  hoc  gas  ex  respiratione  ani- 
malis in  acidum  carbonicum  converteretur, 
gradus  17'3  caloris  praeberi  libris  31  et  un- 
ciis 7 aquae  vas  circumfluentis  : dum  quan- 
titas eadem  oxygenii  in  acidum  carbonicum 
ex  crematione  carbonis  conversa  quantitati 
eidem  aquae  gradus  19*3  caloris  praebebat. 

Patet  itaque  plus  caloris  aquae  praeberi 
ex  crematione  carbonis,  quam  ex  respira- 
tione animalis ; quod  tamen  vix  ac  ne  vix 
quidem  consecutionem  cl.  Crawford  impug- 
nare videtur. 

Denique^  The  change  in  the  capacity, 
and  other  qualities  of  the  blood,  is  greater 
when  an  animal  is  placed  in  a cold  than  in 
a warm  medium. 

Ad  experimenta,  quae  de  hac  proposi- 

tione  instituta  fuerunt,  animunt  advertere 
nos  postea  oportebit,  cum  agimus  de  j)otes- 
tate,  qua  animalia  calorem  temperant. 

In  has  propositiones,  quas  cl.  Crawford 
pro  compertis  habuit,  theoria  ejus  caloris 
animalis  innititur.  Inter  respirandum,  oxy- 
genium  aeris  inspirati  cum  carbonio  ex  san- 
guine emisso  se  conjungit  ad  acidum  car- 
bonicum  formandum  : gas  oxygenium  plus 
caloris  specifici  continere  quam  gas  acidum 
carbonicum  potest,  unde  fit  ut  caloricum 
solvitur,  quod  calorem  manifestum  in  pul- 
monibus excitat  ; sanguis  venosus  carbo- 
nium  amittit  in  pulmonibus,’  eodemque  tem- 
poris puncto  capacitas  sanguinis,  qui  nunc 
arteriosus  dicitur,  ad  calorem  accipiendum 
plurimum  augetur  ; ideoque  statim  calori- 
cum solutum  recipit,  et  in  suo  cursu  secum 
\ehit^  quibus  modis,  ne  incrementum  tempe- 
riei in  pulmonibus  accidat,  praecavetur. 
Caloricum,  quod  sanguis  arteriosus  in  pul- 
monibus accipit,  non  auget  ejus  temperiem, 
propterea  quod  capacior  fit  caloris;  sanguine 
autem  arterioso  in  vasis  extremis  in  venosum 
converso,  caloricum  liberatur,  quod  ibi  calo- 
rem  manifestum  excitat,  quia  capacitas  san- 

guinis  venosi  minor  est  quam  arteriosi ; et 
ut  terminationes  arteriarum  sunt  in  omnibus 
corporis  partibus,  ita  calor  ubique  movetur, 
qui  temperiem  generalem  corporis  aequalem 
tenet. 

Haec  interea  hypothesis  cl.  Crawford  ex 
nulla  theoria  respirationis  pendet,  et  non  so- 
lum experimentis  suis  stabiliri  videtur,  sed 
etiam  aliorum  philosophorum  haud  parvi  no- 
minis. 

Lavoisier  et  Laplace  ex  eorum  tentami- 
nibus nos  certiores  fecerunt,  gradus  caloris 
13  ex  crematione  carbonis,  gradus  vero  10’3 
ex  respiratione  animalis  emitti,*  in  eadem 
quantitate  gasis  oxygenii. 

Coleman,  ad  temperiem  sanguinis  cir- 
cumeuntis in  vasis  stabiliendam,  felem  stran- 
gulavit, et  statim  ejus  thoracem  aperuit ; 
sanguine  in  ventriculo  cordis  sinistro  adhuc 
colorem  coccineum  servante.  Comperit, 
thermometro  in  latere  utroque  cordis  immer- 
so, ventriculum  dextrum  calere  ad  gradus 
circiter  99  ; sinistrum  contra  ad  gradus  97 
solum  : quadrante  autem  horae  elapso,  ven- 


* Mem.  Acad.  de  Sciences,  1783. 

triculus  sinister  temperiem  majorem  dextro 
gradibus  quatuor  habuit.  * 

Astley  Cooper,  qui  haec  experimenta 
iteravit,  affirmat  se  notasse  sanguinem  veno- 
sum semper  habere  temperiem  arterioso  ma- 
jorem ; prius  vero  quam  coagulatio  efficere- 
tur, sanguinem  arteriosum  calidiorem  esse  a 
gradibus  tribus  ad  sex. 

Verum  enimvero,  quamvis  hypothesis 
Crawford  tam  pulchre  et  perfecte  originem 
caloris  animalis  patefacere  videatur,  nonnulli 
philosophi,  et  ii  quidem  non  ignobiles,  in- 
eam non  incurrunt. 

Celeberrimus  noster  Gregory  affirmat, 
ut  haec  non  secus  ac  aliae  de  ortu  anima- 
lium caloris  opiniones  suis  difficultatibus  non 
caret : quoniam  hic  calor  semper  fere  idem 
est  sive  aer  qui  circumdat,  et  quem  trahi- 
mus, frigidissimus  sive  ferventissimus  fuerit : 
atque  etiam  multum  adhuc  requiri,  ut  haec 
pro  certa  et  sta^iiit^  doctrina  recipiatur,  f 
Bancroft  ille  eruditissimus  multa  in  theo- 

' ~ i 7-\ 

X 

* On  Suspended  Animation,  p.  42,  et  seq. 
t Conspect.  Med.  Theoret.  sect.  572  et  575.  i 

riam  Crawford  objecit ; liceat  ergo  mihi  opi- 
niones ejus  atque  argumenta  exponere. 

I7nprimis,  Calor  animalis  viribus  vitali- 
bus generatur  ; et  nulla  actio  chemica  cre- 
mationi similis  in  animalibus  sanis  et  inte- 
gris naturaliter  fieri  potest,  quia  dum  vita 
perstet,  omnes  attractiones  sive  affinitates 
chemicae  impediuntur  in  corpore  j et  post 
mortem  actio  valde  dissimilis,  scilicet  putre- 
do, sponte  accidit. 

Secundo,  Non  fieri  potest  attractiones 
sive  affinitates  inter  oxygenium,  hydrogenium 
et  carbonium,  quamvis  viribus  vitalibus  non 
impeditas,  ex  conjunctione  eorum  ad  aquam 
et  acidum  carbonicum  formandum,  calorem 
generare,  quod  secundum  hypothesin  Ciaw- 
ford  accidere  putatur,  nisi  in  re  ips^  ignes- 
cerent ; quod  in  pulmonibus  sive  vasis  san- 
guineis animalium  sanorum  fieri  nequit. 

Tertio,  Si  concedatur,  aera  ex  mutatio- 
nibus, quas  inter  respirandum  subit,  calo- 
rem in  pulmonibus  generare,  non  abesse  po- 
test quin  calor  hoc  modo  generatus,  cum  ex 
quantitate  oxygeiiii  inspirati  prorsus  pendeat, 
temperiem  corporis  humani  naturalem  susti- 
nere etiam  in  regionibus  Europae  temperatis 

nequeat : atque  igitui'  in  regionibus  frigidio- 
ribus temperiem  naturalem,  non  modo  non 
conservare,  sed  etiam  quantitati  caloris  ex 
corpore  et  pulmonibus  adeo  copiose  abstracti 
minime  respondere  potest. 

Ex  hoc  rationi  consentaneum  videtur  in- 
ferre, respirationem  in  coeli  temperie  frigida, 
vel  etiam  mediocri  sanguinem  refrigerare,  se- 
cundum istam  sententiam  quae  per  multa  sae- 
cula de  hac  re  invalescebat.  Quinetiam,  si 
quantitas  oxygenii  ab  hominibus  inspirati  ad 
temperiem  eorum  naturalem  sustinendam  non 
satis  sit,  plane  patet  quantitatem  oxygenii 
ab  animalibus  classi  Cetacea  subjectis  inspi- 
rati, ex  necesse  non  posse  conservare  tem-  * 
periem  eorum  naturalem  ; cum  elementum 
(scilicet  mare)  in  quo  ipsa  sponte  sub  polo 
arctico  degunt,  ad  calorem  eorum,  qu4  ra- 
tione cunque  generetur,  abstrahendum  adeo 
aptum  sit.  De  temperie  plerorumque  ani- 
malium huic  classi  subjectorum  pro  certo  ni- 
hil habemus  ; temperies  tamen  haud  pauco- 
rum, si  non  omnium,  humani  generis  major 
est : quaedam  ex  iis  animalibus  magnitudi- 
nis ingentissimae  sunt ; ut  Balaena  Mystice- 
tus,  qui  a pedibus  quinquaginta  ad  centum 


22 


DISCEPTATIO  PHYSIOLOGICA 


vel  etiam  centum  et  quinquaginta  longus  in- 
venitur ; et  Johannes  Hunter  nos  certiores 
fecit  asperam  arteriam  in  animalibus  multis 
hujus  classis  pro  rata  parte  valde  parvam  et 
angustam  esse  ; atque  etiam  cellulas  pulmo- 
num multo  minores  esse  quam  quadrupedum, 
ex  quibus  liceat  concludere  aera  minus  ad  ea 
necessarium  esse.*  Insuper,  ciim  haec  ani- 
malia non  saepius  quam  semel  in  quadrante 
horae  respirant,  et  ubi  terrore  afficiuntur  se- 
mel tantum  in  semihora,!  non  potest  fieri, 
oxygenium  ita  parce  in  pulmones  receptum, 
temperiem  eorum  (structura  quorum  corpo- 
rum, humani  generis  et  quadrupedum  adeo 
similis  est)  naturalem  servare  posse  in  aqu^ 
frigida  quam  habitant. 

Denique,  Ad  demonstrandum  procul  du- 
bio calorem  animalem  non  ex  respiratione 
pendere,  hoc  tantum  in  memoria  tenendum 
est,  quod  insuper  pro  certo  constat,  calo- 
rem animalem  etiam  eo  tempore  generari, 
cum  respiratio  prorsus  cessaverit  j praeser- 


* Hunter,  Phil.  Transactions,  vol.  xxxvxx.  p.  4-lS,  419. 
f Phil.  Transactions,  No.  387,  p.  256. 

tim  vero  in  iis  qui  apoplexiA,  vel  suflfoca- 
tione  ex  exhalationibus  carbonis  ardentis 
et  similibus  oriente,  extinguuntur  ; qui  sae- 
pissime observantur  temperiem  suam  immi- 
nutam servare,  etiam  per  horas  haud  pau- 
cas postquam  respirare  omnino  cessaverunt ; 
et  in  exemplis  nonnullis  calor  etiam  major 
quam  naturalis  invenitur  : e.  g.  Doctor 
Clark*  nos  certiores  facit,  temperiem  corpo- 
ris nautae,  qui  ictu  solis  afficiebatur,  pluri- 
mum auctam  fuisse  j quanquam  omnia  vitae 
indicia  recesserant,  et  nec  thoracis  motus  nec 
pulsus  arteriarum  percipi  potuerat  : affirmat 
etiam  sanguinem,  qui  profuse  ex  vena  bra- 
chiali et  jugulari  missus  est,  admodum  ca- 
lidum fuisse.  Calorem  semper  gigni  etiam 
post  tempus  quo  mors  vulgo  accidere  pu- 
tatur, si  modo  excitabilitast  sive  vis  vitae 
aliqua  ex  parte  perstet,  plane  patet  : ete- 
nim si  res  aliter  se  habeat,  temperies  ani- 


* On  Diseases  of  long  voyages,  vol.  i.  p.  44. 

t Hoc  verbum  nullo  ab  idoneo  auctore  adhibetur,  sed 
— — “ Licuit  semperque  licebit, 

" Signatum  praesente  nota  producere  nomen.” 

Horat.  de  Arte  Poetici. 

malis  mortui  diminuatur  necesse  est,  ad  tem- 
periem aeris  circumfusi,  eodem  tempore  ac 
temperies  cadaveris  animalis  ejusdem  speciei 
et  magnitudinis,  quod  scilicet  ad  temperiem 
vitalem  calefactum  fuerat. 

Calor  plantarum  naturalis  generari  vide- 
tur eodem  modo  ac  calor  animalium  j et  ex 
viribus  vitalibus  omnino,  minime  vero  ex 
aliqua  actione  chemica  cremationi  simili 
pendere.* 

Haec  sententia  tamen  non  ratiocinationi, 
sed  etiam  experimentis  innititur : cl.  Dela- 
roche  et  Berard,  in  dissertatione  sua  praemio 
dignata  de  calore  gasium  specifico,  nos  cer- 
tiores faciunt,  calorem  specificum,  quod  ad 
volumen  oxygenii  esse  ad  calorem  specifi- 
cum aeris  atmospberici,  ut  0*9765  ad  1*0000, 
et  acidi  carbonici  ut  1*2583  ad  1*0000:  quod 
vero  ad  pondus  attinet,  calorem  specificum 
oxygenii  esse  ad  calorem  specificum -aeris 
atmospherici  ut  0*8848  ad  1*0000,  et  acidi 
carbonici  ut  0*8280  ad  1*0000.  t Hi  exitus 


* Bancroft  on  Yellow  Fever,  note,  p.  247,  et  seq. 
f Nicholsons  Journal,  vol.  xxxv,  p.  281,  et  vol.  xxxvi, 
p.  140  et  184. 


DE  CALORE  ANIMALI. 


25 


igitur  si  quicquam  fidei  tentaminibus  Dela- 
roche  et  Berard  adhibeatur,  hypothesin 
Crawford  prorsus  subvertunt. 

Experimenta,  quae  nuper  instituta  fue- 
runt a cl.  Brodie,  (viro  mihi  amicissimo, 
quem  praeterea  praeceptorem  in  arte  medica 
me  habuisse  mihi  gratulor)  et  in  actis  Socie- 
tatis Regiae  Londinensis  edita,  theoriam 
Crawford  prae  omnibus  debellare  videntur. 

Comperit  ille,  parte  superiori  chordae  spi- 
nalis animalis  divisa,  respirationem  statim  ces- 
sare, cor  tamen  etiam  nunc  micare,  et  in  aor- 
tam propellere  sanguinem  purpurei  coloris  : 
ex  his  collegit  cor  diutius  contrahere,  si  mo- 
do respirationem  imitaretur;  quod  periculo 
facto  satis  comprobatum  fuit ; sanguinem  in 
venis  cavis  et  arteria  pulmonali  purpureum 
et  in  venis  pulmonalibus  et  in  aorta  cocci- 
neum esse  invenit ; calorem  autem  animalis 
cito  decrescere,  et  experimento  summa  cura 
iterato,  temperiem  animalis  tentamini  sub- 
jecti magis  etiam  diminui,  quam  temperies 
alius,  cujus  respiratio  non  imitata  fuit. 

Verisimile  est  itaque  calorem  animalis, 
cujus  respiratio  imitata  fuit,  citius  decres- 
cere propter  aera  frigidum  in  pulmones  re- 

ceptum,  et  aequalem  non  servari,  quod  qui- 
dem rationi  consentaneum  videtur.  Exitus 
similes  provenerunt,  sive  pulsus  arteriarum 
plenus  aut  parvus,  frequens  aut  tardus,  sive 
respiratio  celeris  fuisset  sive  non.* 

Brodie  autem  hanc  rem  ulterius  investi- 
gavit : comperit  cuniculum  inter  respiran- 
dum a pollicibus  cubicis  50  ad  56  acidi  car- 
bonici  in  hora,  rebus  naturaliter  se  haben- 
tibus, generare  ; capite  vero  detruncato  (va- 
sis ligaturis  cinctis)  et  respiratione  imitata 
tantum  a pollicibus  cubicis  40  ad  48. 

Thermometrum  quod  in  rectum  cuniculi 
experimento  subjecti  inseruit,  calorem  a gra- 
dibus 97  ad  90  diminui  indicavit;  contra 
tantum  a gradibus  97  ad  91  in  recto  alius 
cuniculi  capite  minoris  eodem  tempore,  cu- 
jus r.espiratio  non  imitata  fuit. 

Cuniculus  veneno  Woorara  dicto,  vel 
oleo  volatili  amygdalarum  amararum  infec- 
tus, respiratione  imitata,  pollices  cubicos 
51  acidi  carbonici  in  hora  evolvit ; thermo- 
metrum in  recto  immersum  in  semihora  a 
gradibus  97  ad  91  subsedit ; in  recto  autem 


* Pbilosophical  Transactions,  1811.  p.  36. 

alius  cuniculi  eodem  veneno  infecti,  (respi- 
ratione tamen  haud  imitata,)  tantum  a gradi- 
bus 97  ad  92. 

Ex  his  deducere  licet ; animal,  cujus  cere- 
brum sua  munera  exsequi  cessaverit,  quamvis 
et  respiratio  perseveret,  sanguis  et  circumeat 
mutationes  solitas  in  vasis  extremis  subiens, 
etsi  quoque  quantitas  eadem  acidi  carbonici 
ac  in  respiratione  naturali  evolvatur,  calorem 
tamen  generare  non  posse  ; et  citius  etiam 
frigescere  propter  aera  frigidum  in  pulmones 
receptum,  quam  si  vita  omnino  extingua- 
tur.* 

Sententiae  vero  huic  cl.  Brodie  nonnulli 
philosophi  et  ii  quidem  magni  assentire  recu- 
sant : affirmatur  enim  ab  aliis,  sanguinem  mu- 
tationes solitas  in  vasis  extremis  non  subiisse, 
cum  secretiones  omnes  cessaverant : sangui- 
nem tamen  has  mutationes  subiisse  satis  su- 
perque  patet,  quoniam  color  ejus  in  venis 
purpureus  erat,  in  arteriis  coccineus  ; et 
quantitas  eadem  acidi  carbonici  generata 
fuit,  ac  evolvitur  rebus  naturaliter  se  haben- 
tibus. 


* Phil.  Transactions,  1812.  p.  378,  et  seq. 

Objicitur  ab  aliis ; ut,  quamvis  aer  effec- 
tus eosdem  ac  in  respiratione  naturali  edid- 
erat, verisimillimum  tamen  est  mutationem 
solitam  in  calore  specifico  sanguinis  non  eve- 
nisse : verum  enim  vero  si  hypothesis  cl. 
Crawford  pro  certa  habeatur,  constat  satis 
caloris  latentis  in  sanguine  accumulasse,  qui 
qualitates  ejus  prorsus  mutavisset. 

Denique  objicitur  opinioni  cl.  Brodie  ; 
pulmones  debilitari,  muneribus  cerebri  inter- 
pellatis : necesse  est  itaque  vasa  pulmonum 
vaporem  copiosius  exhalent,  et  multum  calo- 
ris emittatur,  qui  capacitatem  sanguinis  ar- 
teriosi auctam  saturare  debet  ; sequitur 
etiam  ut  sanguis  arteriosus  calorem  acquirat 
ex  partibus  corporis  internis ; quibus  modis 
non  aliter  fieri  potest  quin  temperies  genera- 
lis diminuatur ; contra  vero  in  istis  anima- 
libus, quorum  respiratio  non  imitata  fuit,  sa- 
tis superque  patet  vaporem  fluidum  manere 
neque  e pulmonibus  emitti ; itaque  eandem 
temperiei  diminutionem  non  fieri.* 

Haec  opinio  tamen,  ut  mihi  quidem  vi- 


* Blumenbach’s  Physiology,  translated,  note  p.  69. 
Edit.  1815. 

detur,  argumentis  quam  tenuissimis  nititur  ; 
cum  enim  secretiones  omnino  cessaverant, 
exhalationem  ex  pulmonibus  quoque  cessa- 
visse inferendum  : verum  si  concedatur  ex- 
halationem factam  esse,  demonstrandum  ta- 
men manet  quantitatem  vaporis  irjter  respir- 
andum emissam  calorem  solutum  accipere 
potuisse. 

Doctor  Hale*  in  dissertatione  sua  inau- 
gurali  nuper  in  America  edita,  experimenta 
quaedam  iis  a Brodie  factis  similia  in  me- 
dium protulit ; ex  quibus  autem  exitus  om- 
nino dissimiles  provenerunt : verum  enim 
vero,  si  modo  haec  experimenta  paullo  at- 
tentius scrutemur,  multa  in  ea  objici  possunt; 
scilicet  Doctorem  Hale  illa  ipsa  tentamina  a 
Brodie  facta  non  iterasse,  experimenta  autem 
horum  tantum  similia  instituisse  : neque  hoc 
sine  gravi  causa  affirmatur. 

Imprimis,  Cl.  Brodie  experimentis  suis 
cuniculos  ; Doctor  Hale  vero  canes,  ut  vi- 
detur, subjecit. 

Secundo,  In  experimentis  Doctoris  Hale 
functiones  cerebri  non  impeditae  fuerunt. 


* Medical  and  Pliysical  Journal,  vol.  xxxii,  p.  233. 

nisi  ex  divisione  chordae  spinalis  ; in  iis 
contra  a Brodie  factis  functiones  cerebri  om- 
nino interpellatae  fuerunt,  sive  ex  cerebro 
ipso  amoto,  sive  ex  veneno  Woorara  dicto. 

Denique,  Doctor  Hale  praetermisit  aera 
expiratum.analysi  chemicae  subjicere. 

Cl.  Brodie  affirmat  se  cuniculos  suis  ex- 
perimentis subjecisse  prae  omnibus  animali- 
bus, propterea  quod  eos  facilius  obtinere 
potuit,  aetatis,  magnitudinis,  et  coloris  ejus- 
dem ; quae  omnia  summi  sunt  momenti : in- 
super cuniculi  propter  magnitudinem  eorum 
conclusu  aptiores  sunt  in  apparatu,  in  quo  aer 
exspiratus  analysi  subjici  potest : denique, 
ubi  circuitus  sanguinis  cuniculi,  capite  de- 
truncato, respiratione  imitata  sustinetur, 
animal  sensus  motusque  expers  supinum  ja- 
cet ; e contrario  canis  capite  minor  convul- 
sionibus violentissimis  afficitur,  faeces  ejus 
saepe  dejiciuntur,  quin  et  motus  quosdam 
voluntarios  facere  videtur. 

Cum  igitur  in  cane  functiones  quaedam 
animales  perfici  perseverent  ex  vi  chordae 
spinalis,  (cerebro  remoto)  ; rationi  consenta- 
neum est  inferre  facultatem  calorem  gene- 

randi  etiam  perseverare.  Quoniam  Doctor 
Hale  chordam  spinalem  tantum  divisit,  com- 
municationem liberrimam  inter  cerebrum 
et  truncum  corporis  reliquit  per  nervos  in 
collo  sitos.  Affirmat  quidem  se  in  duobus 
experimentis  hos  nervos  divisisse,  ex  quo  con- 
cludere aequum  est  eum  sectionem  fecisse 
nervorum  sympatheticorum  et  paris  octavi  in 
medio  collo  ; etenim  nulli  alii  neque  hi  qui- 
dem nisi  in  hoc  loco  dividi  possunt.  Verum 
nunc  etiam  communicationem  haud  parvam 
inter  cerebrum  et  truncum  corporis  reliquit ; 
nervi  enim  faciei  et  linguae,  et  ramuli  oscu- 
lantes nervorum  sympatheticorum,  nervo- 
rum spinalium,  et  aliorum  in  parte  cervicis 
superiori  adhuc  integri  erant  j atque  igitur 
impulsus  cerebri  ad  partes  alias  corporis  di- 
recte, ad  alias  autem  indirecte  transmitti  po- 
tuit. 

Doctor  Hale  aera  expiratum  analysi  che- 
micae  quod  summi  est  momenti  in  experi- 
mentis hujusmodi  subjicere  praetermisit.  Si 
modo  invenisset  animalia  quorum  respiratio 
imitata  fuit,  tantum  oxygenii  vitiare  et 
tantum  acidi  carbonici  evolvere  quantum  na- 
tura solent,  non  fieri  potuit  quin  conclu- 

sion  es  hypothesi  Crawford  adversas  dedux- 
isset. * 

Johannes  Davy  nuperrime  in  medium 
protulit  experimenta  quaedam  de  calore  spe- 
cifico sanguinis  arteriosi  et  venosi,  quae  e- 
tiam  hypothesi  Crawford  adversantur.  Craw- 
ford comperit  calorem  specificum  sanguinis 
arteriosi  esse  ad  calorem  specificum  aquae 
ut  1-0300  ad  1-0000,  et  venosi  ut  0-8928  ad 
1-0000:  Davy  autem  asseverat  calorem  spe- 
cificum sanguinis  arteriosi  et  venosi  eundem 
vel  fere  eundem  esse ; discrimine  levi  quod 
aliquando  se  ostendit  ex  aquae  copia  illi  ma- 
jori quam  huic  fortasse  pendente. 

Experimenta  etiam  Coleman  supra  relata 
iteravit;  eventus  tamen  omnino  dissimiles 
insecuti  sunt;  comperit  enim  temperiem 
lateris  sinistri  cordis  et  arteriae  cai  otidis  ma- 
jorem esse  gradibus  duobus  vel  tribus,  tem- 
perie lateris  dextri  cordis  et  venae  jugularis. 

Denique  nos  certiores  fecit,  temperiem  par- 
tium decrescere  quo  longius  a corde  distent. 

Hos  exitus  hypothesi  cl.  Crawford  directe 
repugnare  manifestum  est ; cum  hypothesi  il- 


* Mcd.  and  Pliysical  Journal,  vol.  xx.xir,  p-  294'. 

lustrissimi  Black  optime  concordant ; neque 
hypothesi  eorum,  qui  affirmant  calorem  ani- 
malem ex  vi  generis  nervosi  vel  actione  vi- 
tali totius  corporis  pendere  non  congruunt: 
denique  cum  discrimen  inter  capacitates  cor- 
porum sine  discrimine  formae  et  compositi- 
onis percipi  non  potest,  ciim  praeterea  dis- 
crimina levissima  illius  tantum  ex  mutationi- 
bus magnis  hujus  nascuntur,  fas  est  conclu- 
dere, quoniam  discrimen  nullum,  nisi  quod 
ad  colorem  attinet,  inter  sanguinem  veno- 
sum et  arteriosum  patefactum  fuit,  calorem 
eorum  specificum  fer^  eundem  esse.  * 

Meminisse  tamen  juvabit  sanguinem  sive 
arteriosum  sive  venosum,  mutationem,  vel 
etiam  resolutionem  subire  simul  ac  a vasis  ab- 
strahitur;  atque  igitur  parum  fidei  experimen- 
tis de  calore  ejus  specifico,  et  similibus,  quan- 
quam  summa  cur5.  factis,  adhibendum  est.  t 
Si  experimenta  Delaroche  et  Berard,  Bro- 
die  et  Johannis  Davy,  pro  certis  habeantur. 


* Phil.  Transactions,  1814-,  p.  590. 
t Audi  Praelect.  Pliysiol.  Drs.  Gordon,  An.  1815, 
habitas. 

theoriam  cl.  Crawforcl  omnino  esse  falsam 
inferamus  necesse  est : annon  ergo  verisimile 
est  calorem  animalem  ex  circuitu  sanguinis, 
et  vi  cerebri  et  generis  nervosi,  minime  au- 
tem ex  respiratione  pendere  ? * 


Animalibus  autem  facultas  inest  non  solum 
calorem  generandi,  sed  etiam  calorem  tem- 
perandi ; quod  primo  aspectu  vix  ac  ne  vix 
quidem  verisimile  videtur : et  experimenta 
quaedam  a Boerliaave  memorata  hanc  opi- 
nionem confirmare  videntur.f 

Eliis  tamen  affirmat  se  hominem  vidisse 
in  anno  mdcclviii,  qui  temperiem  suam  na- 
turalem servavit,  calori  quam  corporis  ejus 
multo  superiori  subjectus.! 

Tillet  et  Duhamel,  qui  annis  mdcclx  et 
MDCCLxi  occupati  sunt  in  vermiculis  extin- 


* Young’s  Med.  Literature,  p.  108. 
f Elementa  Chemiae,  Vol.  i,  p.  275. 
X Phil.  Transactions,  Vol.  1,  p.  755. 

guendis,  qui  frumenta  consumebant  in  pro- 
vincia quadam  Galliae  ; frumenta  in  fornacem 
posuerunt,  vermiculis  nempe  fatalem,  nullo 
interea  damno  a frumentis  accepto. 

Ad  temperiem  fornacis  cognoscendam, 
una  e ministris  in  eam  intravit;  ibi  minuta 
duo  vel  tria  permansit,  fornace  gradum  du- 
centesimum sexagesimum  calente ; iterum 
intravit  et  sextam  horae  partem  permansit, 
calore  usque  ad  gradum  ducentesimum  octo- 
gesimum octavum  aucto ; facies  ei  e fornace 
egressae,  praeter  naturam  erubuit,  respiratio 
autem  nihil  affecta  fuit. 

Ad  hanc  rem  ulterius  investigandam,  Ca- 
rolus  Blagden  eques  auratus,  Georgius  For- 
dyce  cum  aliis,  experimenta  haud  pauca  in- 
stituerunt: tribus  clibanis  paratis,  et  aqua 
ferventi  calefactis,  Fordyce,  vestimentis  om- 
nibus praeter  indusium  exutis,  in  primum 
intravit,  thermometro  gradum  nonagesimum 
proferente;  post  minuta  tria  lente  sudavit: 
tunc  ingressus  est  in  clibanum  alium  ad  gra- 
dum circiter  centesimum  decimum  calefac- 
tum; momentis  horae  triginta  vix  elapsis, 
indusium  ejus  adeo  maduit,  ut  id  exuere 
etiam  coactus  fuit,  ^aqua  profuse  a capite 

imos  ad  talos  manante : denique  in  cliba- 
num tertium  intravit  ad  gradum  centesimum 
vicesimum  calefactum  j post  tertiam  horae 
partem  thermometrum  sub  lingua  immer- 
sum gradum  centesimum  tantum  indicavit, 
quin  et  urina  ei  temperiem  eandem  habuit : 
arteriae  in  sexagesima  horae  parte  centies 
quadragies  micuerunt : circuitus  sanguinis 
externus  plurimum  auctus  fuit,  venae  tume- 
factae fuerunt,  et  praeter  naturam  erubuit 
totum  corpus ; respiratio  tamen  ejus  vix  af- 
fecta fuit.  * 

Hi  philosophi  in  clibanum  usque  ad  gra- 
dum ducentesimum  decimum  calefactum 
subinde  ingressi  sunt : aer  etsi  percalidus, 
tamen  susteneri  potuit ; at  gratus  ille  sensus 
quem  aeris  frigidi  inspiratio  praestare  solet, 
iis  omnino  defuit ; halitus  eorum  thermome- 
tri  hydrargyrum  plurimos  gradus  descendere 
fecit : quod  si  vehementer  expirarent,  nares 
eorum  prae  aere  calido  paullo  antea  semi- 
ustae refriguerunt : cutis  tactu  quasi  cada- 
veris frigida,  ejus  vero  temperies  vel  sub 


* Pliil.  Transactions,  Vol.  Ixv,  p.  113. 

lingua  gradum  nonagesimum  octavum  vix 
superavit.  Josephus  Banks  baronettus  solus 
ex  eis  profuse  sudavit.  Experimento  peracto 
tremores,  debilitas  haud  parva,  languor  quo- 
que et  vertigo  supervenerunt.  * 

Denique,  Carolus  Blagden  eques  auratus 
in  clibanum  usque  ad  gradum  ducentesimum 
sexagesimum  calefactum  intravit,  ibique  mi- 
nuta octo  permansit;  sudavit,  haud  tamen 
profuse ; post  minuta  septem  respiratio  ejus 
affecta  fuit,  sensus  molestus  una  cum  anxie- 
tate circum  praecordia  supervenit,  ingraves- 
cens paiilatim  usque  ad  finem  experimenti. 
Arteriae  in  sexagesima  horae  parte  centies 
quadragies  quater  micuerunt.  Vestimentis 
exutis  aer  temperiem  aquae  ferventis  calens 
multo  molestior,  quam  unquam  antehac  fu- 
erat, ei  autem  profuse  sudanti  levatio  statim 
insecuta  est.  t 

Canis  in  clibano  ad  gradum  ducentesimum 
vicesimum  calefactum  inclusus  fuit;  post 


* Phil.  Transactions,  1775,  p.  111. 
-j-  Phil.  Transactions,  1775,  p.  484-. 

sextam  horae  partem  anhelavit  et  linguam 
exeruit,  sed  nulla  alia  molestiae  indicia  dedit ; 
corbis  quo  cohibitus  fuit,  semihora  elapsi, 
saliva  maduit ; quanquam  vero  temperies 
clibani  usque  ad  gradum  ducentesimum  tri- 
cesimum sextum  aucta  fuerat,  thermometrum 
ad  ile  admotum  gradum  centesimum  deci- 
mum tantum  indicavit,  qui  vix  calorem  natu- 
ralem animalis  siiperest.  * 

Doctor  Dobson  experimenta  similia  insti- 
tuit, ex  quibus  exitus  similes  provenerunt,  t 
Restat  solum  ut  facultatem  qua  animalia 
calorem  temperant  exponamus.  Crawford 
nos  certiores  fecit  sanguinem  animalium  ca- 
lori magno  subjectorum,  mutationem  coloris 
solitam  non  subire,  minus  quoque  oxygenii 
vitiari : hinc  si  pro  certa  theoriam  Cra^vford 
habeamus,  satis  constat  paulum  caloris  in 
pulmonibus  manifestum  evadere : t contra 
vero  sub  temperie  frigida  sanguinem  veno- 
sum valde  nigrescere,  et  plus  aeris  vitiari; 


* Phil.  Trans.  loco  citato, 
f Phil.  Transactions,  1775,  p.  463. 
f:  On  Animal  Heat,  p.  308. 

ex  quibus  fit  ut  "multum  caloris  inter  respi- 
randum liberetur,  t 

Praeterea  exhalatio  per  vasa  extrema  in 
cutem  patentia,  praesertim  autem  per  pul- 
mones, calorem  corporis  potissimum  dimi- 
nuat, necesse  est. 


f On  Animal  Heat,  p.  312. 

